b'\n_START_ARTICLE_\nMika J\xc3\xa4mi\xc3\xa4\n_START_PARAGRAPH_\nMika J\xc3\xa4mi\xc3\xa4 on suomalainen toimittaja ja kansalaisaktivisti. H\xc3\xa4n on toiminut pitk\xc3\xa4\xc3\xa4n S/v Estelle -purjelaivan kapteenina._NEWLINE_Porista kotoisin oleva J\xc3\xa4mi\xc3\xa4 on opiskellut tiedotusoppia Tampereen yliopistossa. H\xc3\xa4n ty\xc3\xb6skenteli toimittajana vuoteen 1987 saakka ja l\xc3\xa4hti sen j\xc3\xa4lkeen mukaan Uusi Tuuli ry:n Estelle-projektiin. J\xc3\xa4mi\xc3\xa4 on ollut mukana my\xc3\xb6s Greenpeacen toiminnassa. 1980-luvun lopulta h\xc3\xa4net muistetaan tempauksesta, jossa J\xc3\xa4mi\xc3\xa4 roikkui Tukholmaan laivastovierailulle matkalla olleen amerikkalaisen taistelulaivan USS Iowan ankkuriketjussa._NEWLINE_J\xc3\xa4mi\xc3\xa4 toimi S/v Estellen kapteenina lokakuussa 2012 Gazan kaistalle suuntautuneella avustuspurjehduksella ja joutui Israelin viranomaisten pid\xc3\xa4tt\xc3\xa4m\xc3\xa4ksi.'